ERA-ISLA-DETH-TRESOR-WEB	Monedes franceses, angleses, espanhòles, portugueses, Georges e Luisi, doblons e dobles guinèes, petites pèces d’aur e d’autes monedes d’aur, damb es retraits de toti es sobeirans d’Euròpa, aumens pendent un sègle; e estranhes pèces orientaus mercades damb aquerò que me semblaue qu’èren hèishi de còrdes o trocets de telaranha, pèces circulares, e d’autes traucades coma se se les auesse destinat a amiar-se en còth a manèra de colièr; lèu totes es varietats de moneda coneishuda, en resumit, auien es sòns representants en aquera colleccion.